
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1010 

~ 28 Σεπτεμβρίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση της Ειδικής Γνωμοδοτικής Επιτροπής της 
περίπτωσης (α) της παρ. 19 του άρθρου 8 του Ν. 
2601/98 σε συνδυασμό με την παρ. 3 του άρθρου 
10του ιδίου νόμου καικαθορισμόςτηςδιαδικασίας 

λειτουργίας της. 1 

Τροποποίηση απόφασης καθορισμού όρων διενέργει¬ 
ας δημόσιου διεθνή διαγωνισμού και διαδικασίας μέ¬ 
χρι την υπογραφή της σύμβασης ανάθεσης τουρι¬ 
στικής αξιοποίησης για τη δημιουργία ζώνης τουρι¬ 
σμού και αναψυχής στην περιοχή Λαγονήσι Αττικής 2 
Συμπλήρωση της Δ1/1826/21.3.97 απόφασης Υπουρ¬ 
γού Εθν. Παιδείας και Θρησκευμάτων . 3 

Χορήγηση άδειας ίδρυσης και λειτουργίας Ιδ. Τ.Ε.Σ. 

στον Λέκκα Αθανάσιο. 4 

Χορήγηση άδειας ίδρυσης και λειτουργίας Ιδιωτ. 


Τ.Ε.Σ. στην Γληνού Ζωή του Νικολάου. 5 

Χορήγηση άδειας ίδρυσης και λειτουργίας Ιδιωτ. 
Τ.Ε.Σ. στην εταιρεία «I. ΣΤΕΡΓΙΟΥ και ΣΙΑ Ε.Ε.» .... 6 


Χορήγηση άδειας ίδρυσης και λειτουργίας Ιδιωτ. 

Τ.Ε.Σ. στην Ξυνή Αθηνά. 7 

Χορήγηση άδειας ίδρυσης και λειτουργίας Ιδιωτ. 

Τ.Ε.Σ. στην Χύμου Ελένη. 8 

Σύναψη μίσθωσης έργου μεταξύ των ΗΛΠΑΠ και ενός 
ειδικού επιστήμοντα (Ηλεκτρολόγου - Ηλεκτρο¬ 
νικού Μηχανικού). 9 

Ορισμός Κεντρικού Εργασιακ ού Συμβουλίου στον ΕΛ.ΤΑ. 10 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 60080 / , 0) 

Σύσταση της Ειδικής Γνωμοδοτικής Επιτροπής της περί¬ 
πτωσης (α) της παρ. 19του άρθρου 8τουΝ. 2601/98 σε 
συνδυασμό με την παρ. 3 του άρθρου 10 του ιδίου νό¬ 
μου και καθορισμός της διαδικασίας λειτουργίας της. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137Α/1985) «Κυ¬ 


βέρνηση και Κυβερνητικά Όργανα», άρθρο 29Α, το οποίο 
προστέθηκε με το άρθρο 27 του Ν. 2081/1992 (ΦΕΚ 
154Α71992). 

2. Τις διατάξειςτου Ν. 2601/98 «Ενισχύσεις ιδιωτικών ε¬ 
πενδύσεων για την οικονομική και περιφερειακή ανάπτυ¬ 
ξη της χώρας και άλλες διατάξεις» (ΦΕΚ81Α/15.4.98) και 
ειδικότερα τις περιπτώσεις (α) και (ε) της παρ. 19 του άρ¬ 
θρου 8 αυτού και της παρ. 3 του άρθρου 10 του ιδίου νό¬ 
μου. 

3. Τις διατάξεις του Π.Δ. 138/1993 «Περί Οργανισμού 
του Υπουργείου Εθνικής Οικονομίας» (ΦΕΚ 55/1 - 
4.4.1993), αποφασίζουμε: 

Άρθρο 1 

1. Συστήνεται στην Κεντρική Υπηρεσία του Υπουργείου 
Εθνικής Οικονομίας, σύμφωνα με τις διατάξεις της περί¬ 
πτωσης (α) της παραγρ. 19 του άρθρου 8 και της παρ. 3 
του άρθρου 10 του Ν. 2601/98, Ειδική Γνωμοδοτική Επι¬ 
τροπή, μέλη της οποίας είναι: 

1. Ο Γενικός Γραμματέας Επενδύσεων και Ανάπτυξης 
του Υπουργείου Εθνικής Οικονομίας. 

II. Ο Γενικός Γραμματέας Βιομηχανίας του Υπουργείου 
Ανάπτυξης. 

III. Ο Γενικός Γραμματέας Έρευνας και Τεχνολογίας 
του Υπουργείου Ανάπτυξης. 

IV. Ο Γενικός Γραμματέας Ε.Ο.Τ. 

V. Ο Προϊστάμενος της Γ ενικής Δ/νσης Ιδιωτικών Επεν- 
δύσεωντου Υπουργείου Εθνικής Οικονομίας. 

VI. Ο Προϊστάμενος της Γενικής Δ/νσης Βιομηχανικής 
Πολιτικής, της Γενικής Γραμματείας Βιομηχανίας του 
Υπουργείου Ανάπτυξης. 

VII. Δύο (2) εμπειρογνώμονες αναγνωρισμένου κύρους 
σε θέματα επενδύσεων. 

VIII. Ένας (1) εκπρόσωπος του Συνδέσμου Ελληνικών 
Βιομηχανιών (Σ.Ε.Β.). 

IX. Ένας (1) εκπρόσωπος της Γ ενικής Συνομοσποδνίας 
Εργατών Ελλάδος (Γ.Σ.Ε.Ε.). 

X. Ένας (1) εκπρόσωπος της Ένωσης Ελληνικών Τρα¬ 
πεζών, ανώτατο στέλεχος Τράπεζας. 

2. Της Επιτροπής προεδρεύει ο Γ ενικός Γ ραμματέας 
Επενδύσεων και Ανάπτυξης του Υπουργείου Εθνικής 
Οικονομίας ή ο Αναπληρωτής του. Ως αναπληρωτής ορί¬ 
ζεται ο Γενικός Γραμματέας Βιομηχανίας του Υπουρ¬ 
γείου Ανάπτυξης. 

3 .0 Γενικός Γραμματέας Έρευνας και Τεχνολογίας του 
Υπουργείου ανάπτυξης συμμετέχει και έχει δικαίωμα ψή¬ 
φου, μόνο όταν συζητούνται θέματα υπαγωγής για τα ο¬ 
ποία έχει γνωμοδοτήσει η Ειδική Επιτροπή εμπειρογνω¬ 
μόνων της ΓΓΕΤ του Υπουργείου Ανάπτυξης. 

4. Ο Γενικός Γραμματέας του Ε.Ο.Τ. του Υπουργείου 
Ανάπτυξης συμμετέχει και έχει δικαίωμα ψήφου μόνο ό¬ 
ταν συζητούνται θέματα τουριστικών επενδύσεων. 

5. Για κάθε μέλος της Ειδικής Κεντρικής Γνωμοδοτικής 
Επιτροπής δύναται να ορίζεται και αναπληρωτής του. 

Άρθρο 2 

Έργο της Ειδικής Γνωμοδοτικής Επιτροπής 

Έργο της Ειδικής Γνωμοδοτικής Επιτροπής είναι η γνω¬ 
μοδότηση: 

(1) Για αιτήσεις υπαγωγής στο Ν. 2601/98 επενδύσεων 
ή/και προγραμμάτων χρηματοδοτικής μίσθωσης εξοπλι¬ 
σμού ύψους άνω των 5 δισ. δρχ. που σύμφωνα με το άρ¬ 
θρο 8 του ιδίου νόμου υποβάλλονται στο Υπουργείο 
Εθνικής Οικονομίας ή το ΕΛΚΕ και εξετάζονται από το 
Υπουργείο Εθνικής Οικονομίας. 

(2) Για αιτήσεις υπαγωγής επιχειρηματικών σχεδίων 
διάσωσης και αναδιάρθρωσης της παραγράφου 2 του 
άρθρου 10του Ν. 2601/98, ανεξαρτήτως κόστους, καθώς 
και για αιτήσεις υπαγωγής επενδύσεων ή/και προγραμ¬ 
μάτων χρηματοδοτικής μίσθωσης εξοπλισμού που εμπί¬ 
πτουν στα ειδικά καθεστώτα ενίσχυσηςτης παρ. 1 του άρ¬ 
θρου 10 και σύμφωνα με το οικείο Προεδρικό Διάταγμα 
του Ειδικού Καθεστώτος Ενίσχυσης, υποβάλλονται στην 
Κεντρική Υπηρεσία του Υπουργείου Εθνικής Οικονομίας 
ανεξαρτήτως ύψους. 

(3) Για τις αιτήσεις υπαγωγής στο Ν. 1892/90 επενδύσε¬ 
ων ή/και προγραμμάτων χρηματοδοτικής μίσθωσης εξο¬ 
πλισμού ύψους, άνω των 5 δισ. δρχ. που έχουν υποβληθεί 
για υπαγωγή τους στο Ν. 1892/90 μέχρι και 21 Οκτωβρίου 
1997 και δεν έχουν μέχρι την έναρξη ισχύος της παρού¬ 
σας αποφάσεως εξεταστεί. 

(4) Γ ια αιτήσεις υπαγωγής στο Ν. 2601/98 επενδύσεων 
ή/και προγραμμάτων χρηματοδοτικής μίσθωσης εξοπλι¬ 
σμού ύψους άνω των 25 δισ. δρχ. της παρ. 3 του άρθρου 
ΙΟτου Ν. 2601/98, που σύμφωνα με το άρθρο 8του ιδίου 
νόμου υποβάλλονται στο ΕΛΚΕ και εξετάζονται από το 
Υπουργείο Εθνικής Οικονομίας. 

Ειδικότερα γνωμοδοτεί: 

(α) Για τη βιωσιμότητα ή μη των επενδύσεων αυτών και 
την υπαγωγή στις διατάξεις του Ν. 2601/98 όσων κρίνο- 
νται βιώσιμες. 

(β) Γ ια την παροχή των εγκρινομένων ποσών επιχορήγη¬ 
σης και επιδότησης χρηματοδοτικής μίσθωσης πέραν των 
ποσών επιχορήγησης και επιδότησης χρηματοδοτικής μί¬ 
σθωσης εξοπλισμού, που καθορίζονται ετησίως με την α¬ 
πόφαση της παραγράφου 17του άρθρου 8του Ν. 2601/98. 

(γ) Γ ια τον καθορισμό του ποσοστού και του ποσού επι¬ 
χορήγησης και επιδότησης χρηματοδοτικής μίσθωσης ε¬ 
ξοπλισμού, που εγκρίνεται για την επιδότηση. 

(δ) Γ ια τον καθορισμό του ποσοστού και της διάρκειας 
της επιδότησης επιτοκίου, καθώς και για τον καθορισμό 
του ύψους του επιδοτούμενου μεσομακροπρόθεσμου ε¬ 
πενδυτικού δανείου υλοποίησης της επένδυσης. 

(ε) Για τον καθορισμό του ποσοστού της φορολογικής 
απαλλαγής (αφορολόγητο αποθεματικό) επί της αξίας 
της ενισχυόμενης επένδυσης ή και επί του συνολικού μι¬ 
σθώματος της χρηματοδοτικής μίσθωσης εξοπλισμού. 


(στ) Γ ια τον καθορισμό του ποσοστού, του ύψους, της 
μορφής και του τρόπου κάλυψης της ιδίας συμμετοχής 
του φορέα στην επένδυση. 

(ζ) Για τον καθορισμό της διαδικασίας παροχής επιχο- 
ρηγήσεων (καθορισμός δόσεων επιχορήγησης). 

(η) Για τον καθορισμό των συγκεκριμένων διευκολύνσε¬ 
ων και προνομίων που παρέχονται στην επένδυση βάσει 
των διατάξεων των παραγράφων 1,2,3 και 4 του άρθρου 
3τουΝ.4171/61. 

(θ) Γ ια τις προϋποθέσεις που τίθενται για τη μεταβίβα¬ 
ση των μετοχών της επιχείρησης που πραγματοποιεί την 
επένδυση. 

(ι) Γ ια τον καθορισμό των ειδικών έργων υποδομής που 
θα κατασκευασθούν με δημόσια δαπάνη για να διευκολύ¬ 
νουν τη γενικότερη λειτουργία της μονάδας. 

(ια) Γιατους λοιπούς όρους υπαγωγής των επενδύσεων 
αυτών στις διατάξεις του Ν. 2602/98. 

(ιβ) Γ ια κάθε άλλο θέμα γιατο οποίο σύμφωνα με τις δια¬ 
τάξεις του Ν. 2601/98 απαιτείται γνωμοδότηση της 
Επιτροπής αυτής. 

(5) Γ ια θέματατροποποίησης αποφάσεων υπαγωγής, ο¬ 
λοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή ε¬ 
ταιρικών μεριδίων, καθώς και για την ανάκληση αποφά¬ 
σεων υπαγωγής και επιστροφή ενισχύσεων που έχουν 
καταβληθεί και αφορούν σε επενδύσεις ή/και προγράμ¬ 
ματα χρηματοδοτικής μίσθωσης εξοπλισμού και επιχει¬ 
ρηματικά σχέδια διάσωσης και αναδιάρθρωσης που έ¬ 
χουν υπαχθεί στο Ν. 2601/98 ή στο Ν. 1892/90, για την υ¬ 
παγωγή των οποίων έχει γνωμοδοτήσει η Γνωμοδοτική 
Επιτροπή της παρούσας απόφασης ή οι αντίστοιχες 
Ειδικές Γνωμοδοτικές Επιτροπές του Ν. 1892/90. 

Άρθρο 3 

Καθορισμός Εισηγητών και Γραμματέων 

(1) Αρμόδια για την εισήγηση των θεμάτων που καθορί¬ 
ζονται στο άρθρο 2 της παρούσας απόφασης είναι η 
Δ/νση Έγκρισης και Ελέγχου Ιδιωτικών Επενδύσεων του 
Υπουργείου Εθνικής Οικονομίας. 

(2) Η Δ/νση Έγκρισης και Ελέγχου Ιδιωτικών Επεν¬ 
δύσεων συντάσσει για την επιτροπή πλήρεις και αιτιολο¬ 
γημένες εισηγήσεις. 

(3) Εισηγητές της Επιτροπής ορίζονται ο Προϊστάμενος 
της Δ/νσης Έγκρισης και Ελέγχου Ιδιωτικών Επενδύσεων 
ή/και οι αρμόδιοι Προϊστάμενοι των Τμημάτων ή/και οι χει¬ 
ριστές των θεμάτων. 

(4) Γραμματέας της Επιτροπής, καθώς και αναπληρω¬ 
τής βοηθός Γ ραμματέας, ο οποίος επικουρείτον γραμμα¬ 
τέα κατά τις συνεδριάσεις, ορίζονται υπάλληλοι της 
Δ/νσης Έγκρισης και Ελέγχου Ιδιωτικών Επενδύσεωντου 
Υπουργείου Εθνικής Οικονομίας. Ο Γ ραμματέας και ο 
Αναπληρωτής βοηθός Γ ραμματέας είναι αρμόδιοι για την 
τήρηση των πρακτικών των συνεδριάσεων και για κάθε 
γραμματειακή υποστήριξη που απαιτείται για την ομαλή 
λειτουργία της Επιτροπής. 

Άρθρο 4 

Κανονισμός Λειτουργίας της Ειδικής Γνωμοδοτικής 
Επιτροπής 

(1) Οι συνεδριάσεις της Γνωμοδοτικής Επιτροπής γίνο¬ 
νται στο Υπουργείο Εθνικής Οικονομίας μετά από έγγρα- 

φη πρόσκληση των μελών της από τον Πρόεδρο, οποια¬ 
δήποτε εργάσιμη ημέρα εντός ή πέρα από το ωράριο των 
Δημοσίων Υπηρεσιών. 

(2) Η Επιτροπή γνωμοδοτεί για αιτήσεις που παραπέ- 
μπονται από τη Δ/νση Έγκρισης και Ελέγχου Ιδιωτικών 
Επενδύσεων, οι οποίες συνοδεύονται από όλα τα σχετικά 
δικαιολογητικά και από πλήρη εισηγητικά σημειώματα. 

(3) Από τα θέματα που είναι έτοιμα να εισαχθούν στην 
Επιτροπή για συζήτηση καταρτίζεται η Ημερήσια Διά¬ 
ταξη, η οποία κοινοποιείται οτα μέλη με μέριμνα των 
Γραμματέων πριν από τη συνεδρίαση της Επιτροπής, μα¬ 
ζί με τα αντίστοιχα εισηγητικά σημειώματα της Υπηρε¬ 
σίας. 

(4) Ο Γραμματέας της Επιτροπής τηρεί πρακτικά των 
συζητήσεων των θεμάτων κάθε συνεδρίασης. Τα πρακτι¬ 
κά υπογράφονται από τον Πρόεδρο, τα μέλη και τον 
Γραμματέα της Επιτροπής. Ο Γραμματέας μεριμνά για 
την κοινοποίηση των Πρακτικών στη Δ/νση Έγκρισης και 
Ελέγχου Ιδιωτικών Επενδύσεων για τις περαιτέρω ενέρ¬ 
γειες και έκδοση των σχετικών αποφάσεων. 

Μία σειρά επικυρωμένων πρακτικών, καθώς και τα σχέ¬ 
δια των εισηγητικών σημειωμάτων τηρείται στο αρχείο 
της Γραμματείας. 

(5) Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της Επιτροπής και αποφασίζει κατά πλειοψηφία. 

(60 Για την εισαγωγή των αιτήσεων υπαγωγής του Ν. 
2601/98 στη Γνωμοδοτική Επιτροπή, τηρείται η απόλυτη 
σειρά της προτεραιότητας με την οποία έχουν υποβληθεί 
οι αιτήσεις αυτές. Είναι δυνατή η ταυτόχρονη εισαγωγή 
σε συγκεκριμένη συνεδρίαση της Γνωμοδοτικής Επιτρο¬ 
πής αιτήσεων υπαγωγής που έχουν υποβληθεί σε διαφο¬ 
ρετικά χρονικά σημεία εντός του τριμήνου της περίπτω¬ 
σης (α) της παραγράφου 8 του άρθρου 8 του Ν. 2601/98, 
υπό την προϋπόθεση ότι δεν έχει παραληφθεί η εισαγωγή 
καμμιάς αίτησης υπαγωγής που έχει υποβληθεί κατά το ί¬ 
διο ή προγενέστερο διάστημα με το χρονικό διάστημα υ¬ 
ποβολής εκείνων που εισάγονται στη συγκεκριμένη συνε¬ 
δρίαση. 

Η εισαγωγή των αιτήσεων υπαγωγής του Ν. 2601/98 τό¬ 
σο στην Γνωμοδοτική Επιτροπή της παρούσας απόφα¬ 
σης, όσο και στην Κεντρική Γνωμοδοτική Επιτροπή που 
λειτουργεί παράλληλα στην Κεντρική Υπηρεσία του 
Υπουργείου Εθνικής Οικονομίας σύμφωνα με το εδάφιο 
(ί) της περίπτωσης (α) της παραγράφου 19 του άρθρου 8 
του Ν. 2601/98, πρέπει να γίνεται κατ’ απόλυτη σειρά προ¬ 
τεραιότητας με την οποία όλες οι αιτήσεις υπαγωγής έ¬ 
χουν υποβληθεί, κατά την εισαγωγή τους στη μία ή την 
άλλη Γνωμοδοτική Επιτροπή. 

(7) Τα οριζόμενα στο πρώτο εδάφιο της προηγούμενης 
περίπτωσης (6) έχουν ανάλογη εφαρμογή αυτοτελώς για 
την εισαγωγή στη Γνωμοδοτική Επιτροπή της παρούσας 
απόφασης των αιτήσεων υπαγωγής στο Ν. 2601 /98 των ε¬ 
πιχειρηματικών σχεδίων διάσωσης και αναδιάρθρωσης. 
Όπου στο εν λόγω εδάφιο αναφέρεται «τρίμηνο» νοείται 
«εξάμηνο». 

(8) Τα οριζόμενα στο πρώτο εδάφιο της ως άνω περί¬ 
πτωσης (6) έχουν επίσης ανάλογη εφαρμογή αυτοτελώς 
για την εισαγωγή στη Γνωμοδοτική Επιτροπή της παρού¬ 
σας απόφασης των αιτήσεων υπαγωγής στο Ν. 2601/98, 
που εμπίπτουν σε κάθε ειδικό καθεστώς ενίσχυσης της 


παραγράφου 1 του άρθρου 10 του Ν. 2601/98 και υπο¬ 
βάλλονται στην Κεντρική Υπηρεσία του Υπουργείου Εθνι¬ 
κής Οικονομίας. 

(9) Τα οριζόμενα στην προηγούμενη περίπτωση (6) δεν 
έχουν εφαρμογή για τις επενδύσεις άνω των 25 δις δρχ. 
της παραγράφου 3 του άρθρου ΙΟτου Ν. 2601/98. 

(10) Στις συνεδριάσεις της Επιτροπής είναι δυνατόν να 
καλούνται εκπρόσωποι των επενδυτικών φορέων, Υπηρε¬ 
σιών του Δημοσίου και λοιπών φορέων, εφόσον αυτό κρί- 
νεται σκόπιμο για την υποβοήθηση του έργου της Επι¬ 
τροπής. 

(11) Επίσης είναι δυνατόν να καλείται στις συνεδριάσεις 
της Ειδικής Γνωμοδοτικής Επιτροπής ο Προϊστάμενος 
της Νομικής Διεύθυνσης του ΥΠΕΘΟ ή ο νόμιμος αντικα¬ 
ταστάτης του για να συμμετέχουν στη συζήτηση θεμάτων 
χωρίς δικαίωμα ψήφου. 

Άρθρο 5 

Η συγκρότηση της Ειδικής Γνωμοδοτικής Επιτροπής 
της παρούσας απόφασης γίνεται, σύμφωνα με την περί¬ 
πτωση (ζ)τηςπαρ. 19τουάρθρου8του Ν.2601/98μεκοι- 
νή απόφαση των Υπουργών Εθνικής Οικονομίας και 
Ανάπτυξης, μη δημοσιευμένη στην Εφημερίδα της Κυ- 
βερνήσεως. 

Άρθρο 6 

Περιορισμοί και όροι για τα μέλη της Ειδικής 
Γνωμοδοτικής Επιτροπής 

(1) Δεν μπορούν να συμμετέχουν στις συνεδριάσεις της 
Ειδικής Γνωμοδοτικής Επιτροπής μέλη που κατά την τε¬ 
λευταία 5ετία είναι σύμβουλοι ή συμμετέχουν στο εταιρι¬ 
κό ή μετοχικό κεφάλαιο ή στη διοίκηση επιχειρήσεων ή έ¬ 
χουν καταρτίσει ή συμμετάσχει στην κατάρτιση επενδυτι¬ 
κών σχέσεων ή είναι εξωτερικοί αξιολογητές που έχουν 
συντάξει την αξιολόγηση επενδύσεων, προγραμμάτων 
χρηματοδοτικής μίσθωσης εξοπλισμού ή επιχειρηματι¬ 
κών σχεδίων, που κατά την τελευταία 5ετία έχουν υπαχθεί 
στο Ν. 1892/90 ή στο Ν. 2601/98 ή έχουν υποβάλλει αίτη¬ 
ση για να υπαχθούν στις διατάξεις του Νόμου 2601/98 ε¬ 
φόσον στις συνεδριάσεις αυτές εξετάζονται θέματα των 
επιχειρήσεων αυτών ή θέματα άλλων επιχειρήσεων ίδιου 
ή συναφούς αντικειμένου. 

(2) Στα μέλη και τους εισηγητές της Ειδικής Γ νωμο¬ 
δοτικής Επιτροπής εφαρμόζονται οι διατάξεις των άρ¬ 
θρων 6 και επόμενα περί υποβολής δήλωσης περιουσια¬ 
κής κατάστασης του Ν. 2429/96. 

Άρθρο 7 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολο¬ 
γισμού. 

Άρθρο 8 

(1) Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

(2) Από την έκδοσή της κατά το άρθρο 5 απόφασης συ¬ 
γκρότησης της Ειδικής Γνωμοδοτικής Επιτροπής της πα¬ 
ρούσας απόφασης, παύουν να ισχύουν οι κανονιστικές α¬ 
ποφάσεις σύστασης και συγκρότησης των Ειδικών 
Γνωμοδοτικών Επιτροπών του Ν. 1892/90, που είχαν εκ- 
δοθεί κατ’ εφαρμογή της περίπτωσης (ε) των παραγρά¬ 
φων (1) και (4) του άρθρου 8 και της παραγράφου (3) του 
άρθρου 4του Ν. 1892/90. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Σεπτεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΠΑΝΝΟΣ ΠΑΠΑΝΤΩΝΙΟΥ ΒΑΣ. ΠΑΠΑΝΔΡΕΟΥ 

-Φ- 

Αριθ. Τ/4483 (2) 

Τροποποίηση απόφασης καθορισμού όρων διενέργειας 
δημόσιου διεθνή διαγωνισμού και διαδικασίας μέχρι 
την υπογραφή της σύμβασης ανάθεσης τουριστικής 
αξιοποίησης για τη δη μιου ργία ζώνης του ρισμού και α¬ 
ναψυχής στην περιοχή Λαγονήσι Αττικής. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξειςτων άρθρων 6,31,33 και 41 (Παράρτημα 
Ια) του Ν. 2160/93 «Ρυθμίσεις για τον τουρισμό και άλλες 
διατάξεις» ΦΕΚ 118/Α. 

2. Τις διατάξεις του Π.Δ. 459/93 «Ανασύσταση Υπουρ¬ 
γείου Τουρισμού και Καθορισμός των αρμοδιοτήτωντου» 
(ΦΕΚ193/Α). 

3. Τις διατάξεις του Π.Δ. 27/96 «Συγχώνευση των Υπου¬ 
ργείων Τουρισμού, Βιομηχανίας, Ενέργειας και Τεχνο¬ 
λογίας και Εμπορίου στο Υπουργείο Ανάπτυξης» (ΦΕΚ 
19/Α). 

4. Τις διατάξεις του άρθρου 29Α του Ν. 1558/85 προ- 
στεθέντος δια του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ. 2ατου Ν. 2469/97 (ΦΕΚ 
38/Α). 

5. Την με αριθ. 235/240/19.5.98 απόφαση του ΔΣ/ΕΟΤ 
για αξιοποίηση έκτασης του ΕΟΤ στην περιοχή Λαγονήσι 
Αττικής. 

6. Την με αριθμ. Τ/4116/25.8.98 απόφαση Υπουργού 
Ανάπτυξης «Καθορισμός όρων διενέργειας δημόσιου διε¬ 
θνή διαγωνισμού και διαδικασίας μέχρι την υπογραφή της 
σύμβασης ανάθεσης τουριστικής αξιοποίησης για τη δη¬ 
μιουργία ζώνης τουρισμού και αναψυχής στην περιοχή 
Λαγονήσι Αττικής» (ΦΕΚ 950/Β/2.9.98). 

7. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ244/Α) αποφασίζουμε: 

Άρθρο 1 

1. Τροποποιούμε την παράγραφο 4, του άρθρου 3, της 
με αριθμ. πρωτ. Τ/4116/25.8.1998 απόφασή μας ως εξής: 

«4. Οι χρήσεις γης και οι όροι και περιορισμοί δόμησης 
που ισχύουν για όλην την έκταση είναι αυτές που προβλέ- 
πονται στο παράρτημα Ια του άρθρου 41 του Ν. 2160/93, 
με εξαίρεση τα υφιστάμενα - και ήδη νομιμοποιημένα - κτί¬ 
ρια. Με δεδομένη την προτεραιότητα του στόχουτης δια¬ 
τήρησης του φυσικού περιβάλλοντος της έκτασης, η εκ¬ 
μετάλλευση ορίζεται να μην υπερβαίνει τα 35.000 τετρ. 
μέτρα». 

2. Κατάταλοιπάημε αριθ. Τ/4116/25.8.98 απόφασή μας 
ισχύει ως έχει. 

3. Με την παρούσα απόφαση δεν προκαλείται επιβά¬ 
ρυνση στον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1998 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


Αριθ. Φ.361.1/151/Δ1/7366 (3) 

Συμπλήρωση της Δ1/1826/21.3.97 απόφασης Υπουργού 
Εθν. Παιδείας και Θρησκευμάτων. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις της παρ. 3 του άρθρου 17 του Ν. 
1566/1985 (ΦΕΚ 167Α') όπως τροποποιήθηκε από τις δια¬ 
τάξεις της παρ. 3 του άρθρου 46 του Ν. 2413/1996 (ΦΕΚ 
124 Α') και τις διατάξεις των παρ. 2 και 7του άρθρου 6του 
Ν. 2525/1997 (ΦΕΚ 188τ.Α'). 

β) Τη διαπίστωση ότι από τις διατάξεις της απόφασης 
αυτής δεν προκαλείται δαπάνη εις βάρος του προϋπολο¬ 
γισμού και 

γ) Την αριθμ. ΣΤ5/9/1996 (ΦΕΚ 121 Β') απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων με την οποία μεταβιβάζονται αρμοδιότη¬ 
τες στον Υφυπουργό, αποφασίζουμε: 

Συμπληρώνουμε την αριθμ. Δ1/1826/21.3.97 (ΦΕΚ 242 
Β') απόφασή μας, ως ακολούθως: 

Άρθρο 1 

Πρόσληψη υποψηφίων 

από τους πίνακες διοριστέωντου Ν. 2525/1997. 

1. Όσοι περιλαμβάνονται στους οριστικούς πίνακες διο- 
ριστέων του Ν. 2525/1997 που έχουν συνταχθεί από το 
ΑΣΕΠ ύστερα από σχετικό δημόσιο διαγωνισμό έχουν δι¬ 
καίωμα να υποβάλλουν αίτηση πρόσληψής τους ως προ¬ 
σωρινών αναπληρωτών ή ωρομισθίων κατά τον πρώτο 
χρόνο ισχύος των πινάκων εντός δέκα ημερών από τη δη¬ 
μοσίευση στην Εφημερίδα της Κυβερνήσεως του οριστι¬ 
κού πίνακα διοριστέων. Αίτηση δικαιούνται να υποβάλ¬ 
λουν και όσοι έχουν υποβάλλει αίτηση ως υποψήφιοι εγ¬ 
γεγραμμένοι στους πίνακες διοριστέων του Ν. 1566/1985 
ή ως ιδιώτες. 

Κατά το δεύτερο χρόνο ισχύος των πινάκων οι αιτήσεις 
υποβάλλονται από 10 έως 30 Ιουνίου. 

2. Οι υποψήφιοι της κατηγορίας αυτής κατατάσσονται 
σε χωριστούς πίνακες κατά κλάδο, με βάση τη σειρά εγ¬ 
γραφής τους στους οριστικούς πίνακες διοριστέων του 
Ν. 2525/97. Για τη σύνταξη των πινάκων αυτών δεν εφαρ¬ 
μόζονται οι διατάξεις που ισχύουν για την πρόταξη των υ¬ 
ποψηφίων στους πίνακες που συντάσσονται σύμφωνα με 
τις διατάξεις της παρ. 4 περ. III) του άρθρου 2 της αριθμ. 
Δ1/1826/21.3.97 απόφασης του Υφυπουργού Εθνικής 
Παιδείας και Θρησκευμάτων (ΦΕΚ 242/Α). 

3. Τα ΠΥΣΠΕ πριν από τις προσλήψεις προσωρινών α¬ 
ναπληρωτών και ωρομισθίωνπροβαίνουν στην ανακοίνω¬ 
ση των κενών θέσεων κατά ειδικότητα και κατηγορία σχο¬ 
λείων (δυσπρόσιτα και νησιωτικά ή μη) που πρόκειται να 
καλύψουν βάσει των πιστώσεων που τους έχουν εγκριθεί, 
ορίζοντας και το ποσοστό κάλυψης αυτών, σύμφωνα με 
τις διατάξεις του Ν. 2525/1997 από τους αντίστοιχους πί¬ 
νακες. Μέχρι την κάλυψη των θέσεων αυτών οι υποψήφι¬ 
οι που συντρέχουν και στους δύο πίνακες έχουν δικαίωμα 
να διεκδικήσουν την πρόσληψή τους και από τους δύο πί¬ 
νακες. Όσοι προσλαμβάνονται από τον ένα πίνακα, δια¬ 
γράφονται από τον άλλο. 

4. Κατά την έναρξη του σχολικού έτους οι θέσεις των 
προσωρινών αναπληρωτών του κλάδου δασκάλων που 
προέρχονται απο τον πίνακα διοριστέωντου Ν. 1566/85 

(Επετηρίδα) καλύπτονται σε ποσοστό 10% και 90% από 
εκπαιδευτικούς Παιδαγωγικών Τμημάτων ΑΕΙ (Α περί¬ 
πτωση) και Παιδαγωγικών Ακαδημιών (Β περίπτωση), α¬ 
ντίστοιχα και σε περίπτωση κάλυψης θέσεων που δημι- 
ουργούνται κατά τη διάρκεια του διδακτικού έτους αυτές 
καλύπτονται με πρόσληψη προσωρινών αναπληρωτών ε¬ 
ναλλάξ από την Α' και Β' περίπτωση, έστω και αν τύχει οι 
θέσεις να είναι συγχρόνως περισσότερες της μίας. 

Το ίδιο ισχύει και για τον κλάδο των νηπιαγωγών μετά 
την εξάντληση του πίνακα διοριστέων του έτους 1985. 

5. Σε περίπτωση που δεν υπάρχουν υποψήφιοι και δεν έ¬ 
χει συνταχθεί πίνακας διοριστέων του Ν. 2525/1997 ή εάν 
υπάρχει αδυναμία κάλυψης των ποσοστών αυτών από 
τους αντίστοιχους πίνακες, μερικά ή ολικά προσαυξάνο¬ 
νται αντίστοιχα τα ποσοστά πλήρωσης των θέσεων από 
τον άλλο πίνακα. 

6. Κατά τα λοιπά, εφαρμόζονται οι διατάξεις της αριθμ. 
Δ1/1826/21.3.97 απόφασης του Υφυπουργού Εθνικής 
Παιδείας και Θρησκευμάτων (ΦΕΚ 242/Α) όπως συμπλη¬ 
ρώνεται με την απόφαση αυτή καθώς και οι διατάξεις που 
αφορούν τα προσόντα και δικαιολογητικά διορισμού των 
μονίμων εκπαιδευτικών. 

Άρθρο 2 

Υποχρεώσεις Προϊσταμένων 

Οι αρμόδιοι Προϊστάμενοι μετά την κύρωση όλων των 
πινάκων από το αρμόδιο συμβούλιο, αποστέλλουν αντί¬ 
γραφα αυτών εις διπλούν, σιη Γενική Διεύθυνση Διοίκη¬ 
σης Πρωτοβάθμιας και Δευτεροβάθμιας Εκπαίδευσης 
της Κ.Υ. του ΥΠΕΠΘ. Την ίδια υποχρέωση έχουν οι Προϊ¬ 
στάμενοι οσάκις, για οποιοδήποτε λόγο τροποποιούνται 
ή συμπληρώνονται οι πίνακες πρόσληψης προσωρινών α¬ 
ναπληρωτών ή ωρομισθίων. 

Άρθρο 3 

Μη αποδοχή διορισμού 

Υποψήφιοι που καλούνται με τηλεγράφημα για να προ- 
σληφθούν και δεν αποδέχονιαιτο διορισμό τους δεν δια¬ 
γράφονται από τον πίνακα αλλά τοποθετούνται τελευταί¬ 
οι στη σειρά του ίδιου πίνακα από τον οποίο κλήθηκαν για 
πρόσληψη. 

Άρθρο 4 

Σύμβαση - Λύση σχέσης εργασίας 

1. Γιατηνπρόσληψητων υποψηφίων ως προσωρινών α¬ 
ναπληρωτών ή ωρομισθίων καταρτίζεται σύμβαση η ο¬ 
ποία υπογράφεται από τον Π ροϊστάμενο της Δ/νσης ή τον 
νόμιμο αναπληρωτή του και από τον προσλαμβανόμενο. 
Η σύμβα ση προβ λέπει τον τόπο και χρόνο παροχής της υ- 
πη ρεσίας, το μάθημα και τις ώρες διδασκαλίας αυτού, την 
τυχόν διάθεση του προσλαμβανόμενου σε άλλο σχολείο 
για τη συμπλήρωση του υποχρεωτικού ωραρίου διδασκα¬ 
λίας, τα καθήκοντα κατις υποχρεώσεις αυτού, όπως αυ¬ 
τές προσδιορίζονται από τις διατάξεις του Ν. 1566/1985, 
όπως τροποποιήθηκε και ισχύει, τις αποδοχές και τυχόν 
λοιπές αμοιβές αυτού και τους λόγους λύσης της σύμβα¬ 
σης. 

2. Η σχέση εργασίας των προσωρινών αναπληρωτών 
και ωρομισθίων λύεται αυτοδίκαια με την παρέλευση του 
χρόνου της πρόσληψής τους καθώς και ύστερα από κα¬ 
ταγγελία των συμβαλλομένων μερών, σύμφωνα με τις 
διατάξεις του Π.Δ, 410/1988. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 1998 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-♦- 

Αριθ. Φ1/163/ Δ5/7 443 (4) 

Χορήγηση άδειας ίδρυσης και λειτουργίας Ιδ. Τ.Ε.Σ. 
στον Λέκκα Αθανάσιο. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των Νόμων 1892/90 (άρθρο 111 παρ. 2 και 7), 1566/85 
και 1966/91. 

β) Του Β.Δ. 685/1972 (ΦΕΚ 196Α772). 
γ) Των Π .Δ. 850/1975 (ΦΕΚ 273 Α'/75) και 813/1977 (ΦΕΚ 
259Α777). 

δ) Την αριθμ. ΣΤ5/33/9.10.96 (ΦΕΚ 937/Β/14.10.96) κοινή 
απόφαση του Πρωθυπουργού και του Υπουργού Παιδείας 
με θέμα «Αρμοδιότητες Υφυπουρογύ ΥΠ.Ε.Π.Θ.». 

2. Τις αριθμ. 16/16.9.98 και 23/27.8.98 πράξεις του 
Π.Υ.Σ.Δ.Ε. της Δ/νσης Δ.Ε. Φθιώτιδας, αποφασίζουμε: 

Χορηγούμε στον Λέκκα Αθανάσιο του Αλεξίου, άδεια ί¬ 
δρυσης και λειτουργίας Ιδιωτικής Τ.Ε.Σ. που θα λειτουρ¬ 
γήσει στη Λαμία, στην οδό Ρήγα Φεραίου 1 από το σχολι¬ 
κό έτος 1998-1999, ως εξής: 

ΗΜΕΡΗΣΙΑΤ.Ε.Σ. 

Ειδικότητες: 

1. Κομμώσεων και Βαφής Μαλλιών 

2. Υπαλλήλων Χειριστών Η/Υ και διατρητικών μηχανών. 

3. Αυτοματισμού ηλεκτρονικών υπολογιστών. 

Ο μέγιστος επιτρεπόμενος αριθμός μαθητών ανά κύκλο 
(βάρδια) λειτουργίας ορίζεται στους είκοσι (20). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1998 

ΟΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-♦- 

Αριθ. Φ 1 / 15 9/Δ5/8815 (5) 

Χορήγηση άδειας ίδρυσης και λειτουργίας Ιδιωτ. Τ.Ε.Σ. 
στην Γληνού Ζωή του Νικολάου. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των Νόμων 1892/90 (άρθρο 111 παρ. 2 και 7), 1566/85 
και 1966/91. 

β) Του Β.Δ. 685/1972 (ΦΕΚ 196Α772). 
γ) Των Π.Δ. 850/1975 (ΦΕΚ 273 Α775) και 813/1977 (ΦΕΚ 
259Α777). 

δ) Την αριθμ ΣΤ5/33/9.10.96 (ΦΕΚ937/Β/14.10.96) κοινή 
απόφαση του Πρωθυπουργού καιτου Υπουργού Παιδείας 
με θέμα «Αρμοδιότητες Υφυπουργού ΥΠ.Ε.Π.Θ ». 

2. Τις αριθμ. 31 /98 και 8/98 πράξεις του Π Ύ.Σ.Δ. Ε. της Α' 
Δ/νσης Δ.Ε. Θεσ/νίκης, αποφασίζουμε: 

Χορηγούμε άδεια ίδρυσης και λειτουργίας Ιδιωτικής 
Τ.Ε.Σ., στην Γληνού Ζωή του Νικολάου, που θα λειτουρ¬ 
γήσει στη Θεσσαλονίκη, στην οδό Πάϊκου 1 και I. Δρα- 
γούμη, από το σχολικό έτος 1998-99 ως εξής: 

ΗΜΕΡΗΣΙΑ Τ.Ε.Σ. 

Ειδικότητες: 

α) Υπαλλήλων χειριστών Η/Υ και διατρητικών μηχανών 
β) Εμποροϋπαλλήλων. 

Η ιδιωτική Τ.Ε.Σ. θα λειτουργεί σε μία βάρδια. 

Ο αριθμός των μαθητών θαπροσδιορισθεί με απόφαση 
της Δ/νσης Δ.Ε. Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1998 

ΟΥΦΥΠΟΥΡΓΟΣ 

I. ΑΝΘΟΠΟΥΛΟΣ 

-♦- 

Α ριθ. Φ1/160/Δ5/8816 (6) 

Χορήγηση άδειας ίδρυσης και λειτουργίας Ιδιωτ. Τ.Ε.Σ. 
στην εταιρεία «I. ΣΤΕΡΓΙΟΥ και ΣΙΑ Ε.Ε.». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των Νόμων 1892/90 (άρθρο 111 παρ. 2 και 7), 1566/85 
και 1966/91. 

β) Του Β.Δ. 685/1972 (ΦΕΚ 196Α'/72). 
γ) Των Π.Δ. 850/1975 (ΦΕΚ273 Α'/75) και 813/1977 (ΦΕΚ 
259Α777). 

δ) Την αριθμ. ΣΤ5/33/9.10.96 (ΦΕΚ937/Β/14.10.96) κοινή 
απόφαση του Πρωθυπουργού και του Υπουργού Παιδείας 
με θέμα «Αρμοδιότητες Υφυπουρογύ ΥΠ.Ε.Π.Θ.». 

2. Τις αριθμ. 31 /98 και 8/98 πράξεις του Π Ύ.Σ.Δ. Ε. της Α' 
Δ/νσης Δ.Ε. Θεσ/νίκης, αποφασίζουμε: 

Χορηγούμε άδεια ίδρυσης και λειτουργίας Ιδιωτικής 
Τ.Ε.Σ., στην Εταιρεία με την επωνυμία «I. Στεργίου και Σία 
Ε.Ε.» που εκπροσωπείται νόμιμα από την Στεργίου Χα- 
ρίκλεια του Ιορδάνη, που θα λειτουργήσει στη Θεσ¬ 
σαλονίκη, στις οδούς: α) Χάψα 8 για τριάντα πέντε (35) μα¬ 
θητές και β) στην οδό Προξένου Κορόμηλά 37 με σαράντα 
οκτώ (48) μαθητές ανά βάρδια λειτουργίας, από το σχολι¬ 
κό έτος 1998-99 ως εξής: 

ΗΜΕΡΗΣΙΑ Τ.Ε.Σ. 

Ειδικότητες: 

α) Υπαλλήλων Χειριστών Η/Υ και διατρητικών μηχανών 

β) Υπαλλήλων Φαρμακείου 

γ) Εμποροϋπαλλήλων 

δ) Ραδιοφωνίας - Τηλεόρασης 

ε) Αυτοματισμού Η/Υ 

στ) Αργυροχρυσοχοΐας 

ζ) Ωρολογοποιΐας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1998 

ΟΥΦΥΠΟΥΡΓΟΣ 

I. ΑΝΘΟΠΟΥΛΟΣ 


Αριθ. Φ1/161/Δ5/8817 (7) 

«Χορήγηση άδειας ίδρυσης και λειτουργίας Ιδιωτ. Τ.Ε.Σ. 
στην Ξυνή Αθηνά». 

ΟΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Τ ων Νόμων 1829/90 (άρθρο 111 παρ. 2 και 7), 1566/85 
και 1966/91. 

β) Του Β.Δ. 685/1972 (ΦΕΚ 196/Α772). 

γ) Των Π.Δ. 850/1975 (ΦΕΚ 273/Α’/75) και 813/1977 
(ΦΕΚ259/Α777). 

δ) Την αριθ. ΣΤ5/33/9.10.1996 (ΦΕΚ 937/Β/14.10.96) κοινή 
απόφαση του Πρωθυπουργού και του Υπουργού Παιδείας 
με θέμα «Αρμοδιότητες Υφυπουργού ΥΠ.Ε.Π.Θ.». 

2. Τις αριθμ. 26/98 και 60/98 πράξεις του Α’ ΠΥΣΔΕ 
Δ/νσης Δ.Ε. Αθηνών, αποφασίζουμε: 

Χορηγούμε στην Αθηνά, σύζυγο Σοφοκλή Ξυνή, άδεια ί¬ 
δρυσης και λειτουργίας ιδιωτικής τεχνικής επαγγελματι¬ 
κής σχολής (Τ.Ε.Σ.), που θα λειτουργήσει στην Αθήνα, 
στην οδό Πατησίων 31 (4ος όροφος), από το σχολικό έτος 
1998-99 ως εξής: 

ΗΜΕΡΗΣΙΑ Τ.Ε.Σ.: 

Ειδικότητα: 

Κομμώσεων και Βαφής Μαλλιών. 

Ο μέγιστος επιτρεπόμενος αριθμός μαθητών για την 
παραπάνω ειδικότητα ορίζεται στους τριάντα έξι (36) ανά 
βάρδια λειτουργίας. 

Η παρούσα άδεια αποτελεί προσθήκη στην ήδη λει¬ 
τουργούσα Τ.Ε.Σ. της Αθηνάς, συζύγου Σοφοκλή Ξυνή. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 23 Σεπτεμβρίου 1998 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 

-♦- 

Αοιθ. Φ1/162/Δ5/8818 (8) 

«Χορήγηση άδειας ίδρυσης και λειτουργίας Ιδιωτ. Τ.Ε.Σ. 
στην Χύμου Ελένη». 

ΟΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των Νόμων 1829/90 (άρθρο 111παρ.2και7), 1566/85 
και 1966/91. 

β) Του Β.Δ. 685/1972 (ΦΕΚ 196/Α772). 

γ) Των Π.Δ. 850/1975 (ΦΕΚ 273/Α775) και 813/1977 
(ΦΕΚ259/Α777). 

δ) Την αριθ. ΣΤ5/33/9.10.1996 (ΦΕΚ 937/Β/14.10.96) 
κοινή απόφαση του Πρωθυπουργού και του Υπουργού 
Παιδείας με θέμα «Αρμοδιότητες Υφυπουργού ΥΠ.Ε.Π.Θ. 

2. Τις αριθμ. 26/98 και 60/98 πράξεις του Α’ ΠΥΣΔΕ 
Δ/νσης Δ.Ε. Αθηνών, αποφασίζουμε: 

Χορηγούμε άδεια ίδρυσης και λειτουργίας ιδιωτικής 
(Τ.Ε.Σ.), που θα λειτουργήσει στην Αθήνα, στην οδό 
Χέϋδεν 15α (1ος όροφος), από το σχολικό έτος 1998 - 99 
ως εξής: 

ΗΜΕΡΗΣΙΑ Τ.Ε.Σ.: 

Ειδικότητα: 

Κομμώσεων και Βαφής Μαλλιών. 

Ο μέγιστος επιτρεπόμενος αριθμός ανά βάρδια λει¬ 
τουργίας ορίζεται στους τριάντα τρεις (33) μαθητές. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 23 Σεπτεμβρίου 1998 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-♦- 

Αριθ. 22237/2765 (9) 

Σύναψη μίσθωσης έργου μεταξύ των ΗΛΠΑΠ και ενός ει¬ 
δικού επιστήμονα (Ηλεκτρολόγου - Ηλεκτρονικού 
Μηχανικού). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 6 του Ν.2527/97 «Τροποποίηση και συ¬ 
μπλήρωση διατάξεωντου Ν.2190/94 και άλλες διατάξεις» 
(Α' 206), 

β) το Ν.Δ. 768/70 «Περί ιδρύσεων Οργανισμού προς α¬ 
νάληψη των παρά την ΗΕΜ εκτελουμένων μεταφορών και 
περί κυρώσεως της από 3.12.70 σύμβασης μεταξύ του 
Ελληνικού Δημοσίου αφενός και της ΗΕΜ και ΓΕΕ αφε¬ 
τέρου» (Α’273), 

γ) του άρθρου 29 Α του Ν.1558/85 (Α’ 139), που προστέ¬ 
θηκε με το άρθρο 27 του Ν.2081/92 (Α' 154), όπως αντικα- 
ταστήθηκε μετο άρθρο 1, παρ. 2α του Ν.2469/97 (Α’38). 

2. Την 185/30.6.98 απόφαση της Επιτροπής του άρθρου 
2, παρ. 2 της 236/94 ΠΥΣ. 

3. Την 830/18.9.97 απόφαση «Ανάθεση αρμοδιοτήτων 
του Υπουργού Μεταφορών και Επικοινωνιών στον Υφυ¬ 
πουργό Μεταφορών και Επικοινωνιών» (Β’839). 

4. Το 3076/10.8.98 έγγραφο των ΗΛΠΑΠ. 

5. Την από 11.2.98 βεβαίωση του Νομικού Συμβούλου 
των ΗΛΠΑΠ, από την οποία προκύπτει ότι η συναφθησο- 
μένη Σύμβαση μεταξύ των ΗΛΠΑΠ και του ειδικού επιστή¬ 
μονα, είναι γνήσια σύμβαση έργου και δεν υποκρύπτει ε¬ 
ξαρτημένη εργασία. 

6. Το γεγονός ότι από τις διατάξεις της απόφασης αυ¬ 
τής, θα προκληθεί δαπάνη ύψους 4.000.000 δρχ. σε βά¬ 
ρος του προϋπολογισμού των ΗΛΠΑΠ. 

7. Την απόφαση ΔΙΔΚ/9.1/20199/5.9.97 «Ανάθεση αρμο¬ 
διοτήτων ΥΠΕΣΔΔΑ στους Υφυπουργούς ΕΣΔΔΑ», απο¬ 
φασίζουμε: 

1. Καθορίζουμε τον αριθμό των προσώπων στα οποία οι 
ΗΛΠΑΠ, θα αναθέσουν (με σύμβαση έργου) τηντεχνική υ¬ 
ποστήριξη για την παραλαβή του έργου της τηλεματικής, 
ως εξής: Ένα (1) άτομο ειδικότητας Ηλεκτρολόγου - 
Ηλεκτρονικού Μηχανικού, εξειδικευμένου σε θέματα τη¬ 
λεματικής και σύνταξης απολογιστικών τεχνικών και οικο¬ 
νομικών δελτίων για απορροφήσεις κοινοτικών χρηματι¬ 
κών συνεισφορών. 

2. Το έργο που θα εκτελέσει είναι η τεχνική υποστήριξη 
της αρμόδιας υπηρεσιακής επιτροπής για την παραλαβή 
από την Α.Ε. «ΑΜΒΙΤ ΕΡΟΟ 5Υ5ΤΕΜ5» των εντός του 
1998 παραδιδομένων τμημάτων του έργου της τηλεματι¬ 
κής, η σύνταξη του τεχνικού δελτίου προς την περιφέρεια 


για την εκταμίευση των χρημάτων και την αύξηση της κοι¬ 
νοτικής επιδότησης για κάλυψη του 100% του έργου και 
τηςτυχόν επέκτασής του. 

3. Το συνολικό ποσό της αμοιβής ορίζεται στις 4.000.000 

δρχ. 

4. Τόπος εκτέλεσης του έργου ορίζονται οι περιοχές 
των Αθηνών, Πειραιώς και Περιχώρων, στις οποίες κυκλο¬ 
φορούν οχήματα του Οργανισμού. 

5. Επισημαίνεται ότι το έργο δεν ενάγεται στον κύκλο 
των συνήθων καθηκόντων των υπαλλήλων των ΗΛΠΑΠ, ο 
οποίος δεν έχει στο προσωπικό του ειδικούς επιστήμονες 
με την ειδικότητα του Ηλεκτρολόγου - Ηλεκτρονικού Μη¬ 
χανικού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 17 Σεπτεμβρίου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΔΙΟΙΚΗΣΗΣ ΜΕΤΑΦΟΡΩΝ 

ΚΑΙ ΑΠΟΚΕΝΤΡΩΣΗΣ ΚΑΙ ΕΠΙΚΟΙΝΩΝΙΩΝ 

ΣΤ. ΜΠΕΝΟΣ ΕΜΜ.ΛΟΥΚΑΚΗΣ 

-♦- 

Αριθ. 68856/2021 (10) 

Ορισμός Κεντρικού Εργασιακού Συμβουλίου στον ΕΛ.ΤΑ. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/83 «περί κοινωνικοποίησης 
των επιχειρήσεων δημόσιου χαρακτήρα ή κοινής ωφέ¬ 
λειας». 

2. Τις διατάξεις του άρθρου 13 του Π.Δ. 295/86 «Δομή, 
ρόλος και τρόπος διοίκησης και λειτουργίας της κοινωνι¬ 
κοποιημένης επιχείρησης Ελληνικά Ταχυδρομεία» 
(ΕΛ.ΤΑ). 

3. Τις διατάξειςτου Ν.2414/96 όπως ισχύει. 

4. Τις διατάξεις του άρθρου 29 Α του Ν.1558/85 που 
προστέθηκε με το άρθρο 27 του Ν.2081/92 όπως αντικα- 
ταστάθηκε με το άρθρο 1 παρ. 2 ατού Ν.2469/97. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΕΛ.ΤΑ, αποφασίζουμε: 

1. Συγκροτούμε σε σώμα το Κεντρικό Εργασιακό Συμ¬ 
βούλιο (ΚΕΣ) του ΕΛ.ΤΑπου αποτελείται από τους εξής ε¬ 
κλεγμένους εκπροσώπους των εργαζομένων: 
α) Κάρλες Πέτρος 
β) Χαρμαντάς Νικόλαος 
γ) Γεωργιόπουλος Γεώργιος 
δ) Παπαντωνίου Θωμάς 
ε) Τσιάρα Ειρήνη 
στ) Πανταζόπουλος Ανδρέας 
ζ) Γιαννακοδήμος Παναγιώτης 
η) Σταθόπουλος Δημήτριος 
θ) Κατσαρός Αριστείδης 
Η θητεία των ανωτέρω είναι τριετής. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 21 Σεπτεμβρίου 1998 

Ο ΥΠΟΥΡΓΟΣ 

ΑΝ. ΜΑΝΤΕΛΗΣ 



11966 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλα.ών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Μ.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 »> 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

’ Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημοσία Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

’ Η συνδρομή ισχύει για ένα χοονο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγραφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























